**แผนปรับปรุงประสิทธิภาพการดำเนินงานทุนหมุนเวียน**

**กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**(มิถุนายน ๒๕๖๔ – ๓๐ กันยายน ๒๕๖๕)**

****

**สารบัญ**

|  |  |  |
| --- | --- | --- |
|  | | **หน้า** |
| **บทสรุปผู้บริหาร** | | **5** |
| ๑ | บทนำ | 6 |
| ๒ | เหตุผลความจำเป็น | 7 |
| ๓ | สภาพทั่วไปของทุนหมุนเวียน | 8 |
|  | ๓.๑ วัตถุประสงค์ของการจัดตั้งกองทุนฯ | 8 |
|  | ๓.๒ จุดเด่น และลักษณะการดำเนินงาน | 8 |
|  | ๓.๓ รายได้และค่าใช้จ่ายของกองทุน | 9 |
|  | ๓.๔ ผลการดำเนินงานของกองทุนส่งเสริมการเผยแผ่พระพุทธศาสนา เฉลิมพระเกียรติ ๘๐ พรรษา ประจำปีงบประมาณ พ.ศ. ๒๕๖๓ | 15 |
| ๔ | วิเคราะห์สภาพแวดล้อม (SWOT Analysis) รวมทั้งประเด็น/ปัญหาสำคัญที่ต้องปรับปรุงพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 17 |
| ๕ | แนวทางการปรับปรุงและพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) | 19 |
|  | ๕.๑ การกำหนดยุทธศาสตร์ (Formulate Strategies) ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 19 |
|  | ๕.๒ ยุทธศาสตร์การปรับปรุงและพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 20 |
| ๖ | แผนการดำเนินงาน (Work Plan) | 21 |
|  | แผนปรับปรุงประสิทธิภาพการดำเนินงานทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) | 21 |

**สารบัญภาพ**

|  |  |  |
| --- | --- | --- |
|  | | **หน้า** |
| ภาพที่ 1 | แผนภูมิโครงสร้างและอัตรากำลังกลุ่มงานกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 9 |
| ภาพที่ 2 | แผนภูมิแสดงสินทรัพย์รวม | 12 |
| ภาพที่ 3 | แผนภูมิแสดงรายได้ ค่าใช้จ่าย และกำไร (ขาดทุน) สุทธิ | 14 |
| ภาพที่ 4 | แผนภูมิแสดงผลการดำเนินงานที่ผ่านมาของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 16 |
|  |  |  |

**สารบัญตาราง**

|  |  |  |
| --- | --- | --- |
|  | | **หน้า** |
| ตารางที่ 1 | แสดงรายละเอียดงบประมาณกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ตั้งแต่ปีงบประมาณ พ.ศ. 2551 – 256๓ | 10 |
| ตารางที่ 2 | งบแสดงฐานทางการเงินของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ณ สิ้นปีบัญชี 255๙ – 256๓ | 11 |
| ตารางที่ 3 | แสดงงบรายได้และค่าใช้จ่ายของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ณ สิ้นปีบัญชี 255๙ – 256๓ | 13 |
| ตารางที่ 4 | ผลการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ประจำปีงบประมาณ พ.ศ. ๒๕๖๓ | 15 |
| ตารางที่ 5 | ผลการดำเนินงานที่ผ่านมาของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา | 16 |
| ตารางที่ 6 | เปรียบเทียบผลการประเมินผลการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ประจำปีบัญชี 256๒ – 256๓ | 18 |

**แผนปรับปรุงประสิทธิภาพการดำเนินงานทุนหมุนเวียน**

**กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**(มิถุนายน ๒๕๖๔ – ๓๐ กันยายน ๒๕๖๕)**

**บทสรุปผู้บริหาร**

กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา จัดตั้งขึ้นในกรมการศาสนา กระทรวงวัฒนธรรม ตามมติคณะรัฐมนตรีได้มีมติเมื่อวันที่ ๑๒ มิถุนายน ๒๕๕๐ โดยเห็นชอบให้จัดตั้งกองทุนฯ   
ไว้ในพระราชบัญญัติงบประมาณรายจ่ายประจำปี พ.ศ. ๒๕๕๑ เพื่อใช้ในการดำเนินการบริหารจัดการส่งเสริมการเผยแผ่พระพุทธศาสนา โดยมีวัตถุประสงค์เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวโรกาสทรงเจริญพระชนมพรรษา ๘๐ พรรษา ส่งเสริมและสนับสนุนให้พระสงฆ์และพุทธบริษัทไปประกอบศาสนกิจ ณ สังเวชนียสถาน ๔ ตำบล เพื่อประโยชน์ในการเผยแผ่พระพุทธศาสนาโดยเฉพาะพระสงฆ์ผู้ประกอบคุณงามความดีต่อประเทศชาติ และสนับสนุนการดำเนินงานในกิจกรรมการเผยแผ่พุทธศาสนา โดยถือปฏิบัติตามระเบียบกรมการศาสนา ว่าด้วยกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา พ.ศ. ๒๕๕๑ ทั้งนี้ กองทุนฯ ไม่มีสถานะเป็นนิติบุคคล มีการดำเนินงานในรูปแบบคณะกรรมการบริหาร  
ทุนหมุนเวียน ตามพระราชบัญญัติการบริหารทุนหมุนเวียน พ.ศ. ๒๕๕๘ และได้เข้าสู่ระบบการประเมินผล  
การดำเนินงานทุนหมุนเวียน ตั้งแต่ปี พ.ศ. ๒๕๕๓ เป็นต้นมาจนถึงปัจจุบัน และกรมบัญชีกลางในฐานหน่วยงานที่ทำหน้าที่กำกับดูแลเงินนอกงบประมาณได้รายงานผลการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษาในรอบสิ้นปีบัญชี ๒๕๖3 ว่ามีผลการประเมิน “ปรับปรุง/พัฒนา” คือ   
มีผลการประเมินเฉลี่ยเกินกว่ามาตรฐาน (ตั้งแต่ระดับ ๓.๐๐๐๐ ขึ้นไป) แต่มียังผลการประเมิน ๑ ด้าน ที่ต่ำกว่าเกณฑ์มาตรฐาน (คะแนนต่ำกว่า ๓.๐๐๐๐) ได้แก่ ด้านการดำเนินงานตามนโยบายรัฐ/กระทรวงการคลัง

กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ได้จัดทำแผนปรับปรุงพัฒนาประสิทธิภาพการดำเนินงานของทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) เสนอคณะกรรมการบริหารเงินทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา พิจารณาเห็นชอบในคราวประชุม เมื่อวันที่ 20 พฤษภาคม ๒๕๖4 โดยแผนปรับปรุงพัฒนาประสิทธิภาพการดำเนินงานของทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) หมุนเวียน ประกอบด้วย ๑ ยุทธศาสตร์ โดยมี ๑ แผนงาน ๒ โครงการ/กิจกรรม ดังนี้

**ยุทธศาสตร์ด้านการดำเนินงานตามนโยบายรัฐ/กระทรวงการคลัง**

**แผนงาน : การพัฒนาและเพิ่มระดับการดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์**

๑. โครงการพัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา

๒. โครงการเพิ่มระดับการดำเนินการตามแผนพัฒนาระบบการจ่ายเงินและการรับเงินของ  
ทุนหมุนเวียนผ่านระบบอิเล็กทรอนิกส์ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา

**แผนปรับปรุงประสิทธิภาพการดำเนินงานทุนหมุนเวียน**

**กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**(มิถุนายน ๒๕๖๔ – ๓๐ กันยายน ๒๕๖๕)**

**๑. บทนำ**

กระทรวงวัฒนธรรม โดยกรมการศาสนาได้เสนอเรื่องขอจัดตั้งกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ในการนี้ คณะรัฐมนตรีได้มีมติเมื่อวันที่ ๑๒ มิถุนายน ๒๕๕๐ อนุมัติให้จัดตั้งกองทุนฯ ไว้ในพระราชบัญญัติงบประมาณรายจ่ายประจำปี พ.ศ. ๒๕๕๑ เพื่อใช้ในการดำเนินการบริหารจัดการส่งเสริมการเผยแผ่พระพุทธศาสนา โดยมีวัตถุประสงค์เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวโรกาสทรงเจริญพระชนมพรรษา ๘๐ พรรษา ส่งเสริมและสนับสนุนให้พระสงฆ์และพุทธบริษัทไปประกอบศาสนกิจ ณ สังเวชนียสถาน ๔ ตำบล เพื่อประโยชน์ในการเผยแผ่พระพุทธศาสนาโดยเฉพาะพระสงฆ์ผู้ประกอบคุณงามความดีต่อประเทศชาติ และสนับสนุนการดำเนินงานในกิจกรรมการเผยแผ่พุทธศาสนา โดยถือปฏิบัติตามระเบียบกรมการศาสนา ว่าด้วยกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา พ.ศ. ๒๕๕๑

นับตั้งแต่ปีงบประมาณ พ.ศ. ๒๕๕๑ เป็นต้นมา กองทุนฯ ได้ดำเนินการส่งเสริมสนับสนุนและพัฒนา  
การดำเนินกิจกรรมเผยแผ่พระพุทธศาสนา โดยได้ดำเนินงานตามแผนปฏิบัติการ จำนวน ๔8 โครงการ และสนับสนุนพระสงฆ์และองค์กรเครือข่ายดำเนินงานขับเคลื่อนกิจกรรมเผยแผ่พระพุทธศาสนา จำนวน ๒71 โครงการ/กิจกรรม วงเงินทังสิ้น ๒64,861,170.๘๗ บาท รวมทั้งการเพิ่มประสิทธิภาพในการบริหารจัดการกองทุนฯ ให้มากขึ้น โดยได้มีการปรับทิศทางการดำเนินงานให้สอดคล้องกับสถานการณ์ปัจจุบันของประเทศ และสนับสนุนการขับเคลื่อนการดำเนินงานตามนโยบายที่สำคัญของรัฐบาล ปรับกระบวนการพิจารณาโครงการ/กิจกรรมที่กองทุนฯ ให้การสนับสนุน เพื่อให้การเผยแผ่พระพุทธศาสนาสามารถดำเนินการได้อย่างต่อเนื่องและมีประสิทธิภาพ

เมื่อวันที่ ๓๐ กันยายน ๒๕๔๖ คณะรัฐมนตรีมีมติเห็นชอบให้หน่วยงานต่าง ๆ ที่มีเงินนอกงบประมาณ  
ถือปฏิบัติตามมาตรการกำกับดูแลเงินนอกงบประมาณ ตามที่กระทรวงการคลังเสนออย่างเคร่งครัด โดยการนำระบบ Balanced Scorecard (BSC) ซึ่งเป็นระบบประเมินผลการดำเนินงานทุนหมุนเวียนที่เป็นมาตรฐานสากล และมีการกำหนดตัวชี้วัดการดำเนินงาน (Key Performance Indicator) มาใช้ เพื่อวัดด้านประสิทธิภาพและประสิทธิผล การดำเนินงานของทุนหมุนเวียน โดยกองกำกับและพัฒนาระบบเงินนอกงบประมาณ กรมบัญชีกลาง กระทรวงการคลังได้ดำเนินการประเมินผลการดำเนินงานทุนหมุนเวียน (กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา) ตั้งแต่ปี ๒๕๕๓ เป็นต้นมาจนถึงปัจจุบัน ประกอบกับ ได้มีประกาศคณะกรรมการนโยบายการบริหารทุนหมุนเวียน ลงวันที่ ๒๒ เมษายน ๒๕๕๙ เรื่อง หลักเกณฑ์ วิธีการ เงื่อนไขและการรายงานผล  
การประเมินผลการดำเนินงานทุนหมุนเวียน พ.ศ. ๒๕๕๙ ข้อ ๙ กรณีทุนหมุนเวียนใดมีผลการประเมินผล  
การดำเนินงานตากวาเกณฑ์การประเมินผลที่กำหนด ให้ทุนหมุนเวียนนั้นจัดทำแผนฟื้นฟู แผนปรับปรุงพัฒนาประสิทธิภาพการดำเนินงาน ส่งกรมบัญชีกลาง เพื่อนำเสนอคณะอนุกรรมการประเมินผลการดำเนินงาน  
ทุนหมุนเวียนพิจารณาให้ความเห็นชอบตามหลักเกณฑ์ วิธีการ และระยะเวลาที่คณะอนุกรรมการกำหนด   
ทั้งนี้ คณะอนุกรรมการประเมินผลการดำเนินงานทุนหมุนเวียนได้มีมติเห็นชอบคะแนนการประเมินผล  
การดำเนินงานทุนหมุนเวียน ประจำปีบัญชี ๒๕๖๓ และในคราวประชุมคณะอนุกรรมการประเมินผล  
การดำเนินงานทุนหมุนเวียน ครั้งที่ ๑/๒๕๖๔ เมื่อวันที่ ๒๐ เมษายน ๒๕๖๔ ได้มีมติเห็นชอบกำหนดหลักเกณฑ์การจัดทำแผนปรับปรุงพัฒนา แผนฟื้นฟูประสิทธิภาพการดำเนินงานของทุนหมุนเวียน (ทุนปีงบประมาณ) สำหรับทุนที่มีผลการประเมินผล การดำเนินงาน ประจำปีบัญชี ๒๕๖๓ ต่ำกว่าเกณฑ์ประเมิน

**๒. เหตุผลความจำเป็น**

ตามบันทึกข้อตกลงการประเมินผลการดำเนินงานทุนหมุนเวียน ประจำปีบัญชี ๒๕๖๓ กรมการศาสนา โดยกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ร่วมกับกรมบัญชีกลาง และบริษัท ทริส คอร์ปอเรชั่น จำกัด ได้กำหนดกรอบเกณฑ์วัดการดำเนินงานกองทุนส่งเสริมการเผยแผ่พระพุทธศาสนา  
เฉลิมพระเกียรติ ๘๐ พรรษา ประกอบด้วยตัวชี้วัดการดำเนินงาน ๖ ด้าน คือ ด้านการเงิน ด้านปฏิบัติการ  
 ด้านการสนองประโยชน์ต่อผู้มีส่วนได้ส่วนเสีย ด้านการบริหารพัฒนาทุนหมุนเวียน ด้านการปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง และด้านการดำเนินงานตามนโยบายรัฐ/กระทรวงการคลัง และจากผลการประเมินการดำเนินงานของกองทุนส่งเสริมการเผยแผ่พระพุทธศาสนา  
เฉลิมพระเกียรติ ๘๐ พรรษา ประจำปีบัญชี ๒๕๖๓ สรุปได้ดังนี้

**- ด้านการเงิน** ไม่มีการประเมินผลตัวชี้วัดนี้

**- ด้านการสนองประโยชน์ต่อผู้มีส่วนได้ส่วนเสีย** ผลคะแนนเฉลี่ยได้เท่ากับ ๔.๘๓๓๓ ซึ่งดีกว่า  
ค่าเป้าหมายของเกณฑ์การประเมิน (ค่าเป้าหมาย คือ ระดับ ๓.๐๐๐๐) การดำเนินงานด้านนี้ประกอบด้วย   
๔ ตัวชี้วัดย่อย คือ ตัวชี้วัด ๒.๑ การพัฒนาฐานข้อมูลสารสนเทศเพื่อการประเมินผลลัพธ์และผลกระทบของทุนหมุนเวียน ตัวชี้วัด ๒.๒ ร้อยละความพึงพอใจของผู้มีส่วนได้ส่วนเสีย แบ่งเป็นตัวชี้วัดย่อยอีก ๓ ตัวชี้วัดย่อย คือ ตัวชี้วัด ๒.๒.๑ พระสงฆ์และพุทธศาสนิกชนที่เดินทางไปประกอบศาสนกิจ ณ สังเวชนียสถาน ๔ ตำบล ประเทศอินเดีย – เนปาล ตัวชี้วัด ๒.๒.๒ ผู้ยื่นคำขอรับการสนับสนุนจากกองทุนฯ เพื่อกิจกรรมเผยแผ่พระพุทธศาสนา และตัวชี้วัด ๒.๒.๓ ผู้เข้าร่วมโครงการ/กิจกรรมเผยแผ่พระพุทธศาสนาในประเทศ โดยผลการประเมินของทุกตัวชี้วัดย่อยอยู่ในระดับดีกว่าเป้าหมาย

**- ด้านปฏิบัติการ** ผลคะแนนเฉลี่ยได้เท่ากับ ๕.๐๐๐๐ ซึ่งดีกว่าค่าเป้าหมายของเกณฑ์การประเมิน   
(ค่าเป้าหมาย คือ ระดับ ๓.๐๐๐๐) การดำเนินงานด้านนี้ประกอบด้วย ๓ ตัวชี้วัดย่อย คือ ตัวชี้วัด ๓.๑ ระดับความสำเร็จของโครงการส่งเสริมพระสงฆ์และพุทธศาสนิกชนไปประกอบศาสนกิจ ณ สังเวชนียสถาน ๔ ตำบล ประเทศอินเดีย-เนปาล ตัวชี้วัด ๓.๒ ร้อยละความสำเร็จของการดำเนินงานตามแผนปฏิบัติการ ประจำปีบัญชี ๒๕๖๓ และตัวชี้วัด ๓.๓ ระดับความสำเร็จของการติดตามและประเมินผลกิจกรรมการเผยแผ่พระพุทธศาสนา ประจำปีบัญชี ๒๕๖๓ โดยผลการประเมินของทุกตัวชี้วัดย่อยอยู่ในระดับดีกว่าเป้าหมาย

**- ด้านการบริหารจัดการทุนหมุนเวียน** ผลคะแนนเฉลี่ยได้เท่ากับ ๓.๔๘๓๓ ซึ่งดีกว่าค่าเป้าหมายของเกณฑ์การประเมิน (ค่าเป้าหมาย คือ ระดับ ๓.๐๐๐๐) การดำเนินงานด้านนี้ประกอบด้วย ๓ ตัวชี้วัดย่อย   
คือ ตัวชี้วัด ๔.๑ การบริหารความเสี่ยงและการควบคุมภายใน ผลการประเมินอยู่ในระดับ ๓.๓๐๐๐ ตัวชี้วัด ๔.๒   
การตรวจสอบภายใน ผลการประเมินอยู่ในระดับ ๕.๐๐๐๐ และตัวชี้วัด ๔.๓ การบริหารจัดการสารสนเทศ   
ผลการประเมินอยู่ในระดับ ๒.๑๕๐๐

**- ด้านการปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง**   
ผลคะแนนเฉลี่ยได้เท่ากับ ๔.๒๑๒๕ ซึ่งดีกว่าค่าเป้าหมายของเกณฑ์การประเมิน (ค่าเป้าหมาย คือ ระดับ ๓.๐๐๐๐) การดำเนินงานด้านนี้ประกอบด้วย ๒ ตัวชี้วัดย่อย คือ ตัวชี้วัด ๕.๑ บทบาทคณะกรรมการบริหาร  
ทุนหมุนเวียน และตัวชี้วัด ๕.๒ การบริหารทรัพยากรบุคคล โดยผลการประเมินของทุกตัวชี้วัดย่อยอยู่ในระดับดีกว่าเป้าหมาย

**- ด้านการดำเนินงานตามนโยบายรัฐ/กระทรวงการคลัง** ผลคะแนนเฉลี่ยได้เท่ากับ ๒.๕๙๒๕ ซึ่งต่ำกว่าค่าเป้าหมายของเกณฑ์การประเมิน (ค่าเป้าหมาย คือ ระดับ ๓.๐๐๐๐) การดำเนินงานด้านนี้ประกอบด้วย  
 ๒ ตัวชี้วัดย่อย คือ ตัวชี้วัด ๖.๑ การเบิกจ่ายเงินตามแผนการเบิกจ่ายที่ได้รับอนุมัติ ผลการประเมินอยู่ในระดับ ๔.๑๘๕๐ และตัวชี้วัด ๖.๒ การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์ ผลการประเมินอยู่ในระดับ ๑.๐๐๐๐ ดังนั้น จะเห็นได้ว่าการดำเนินงานด้านนี้มี  
 ๑ ตัวชี้วัดย่อยที่ไม่ผ่านเกณฑ์การประเมิน คือ ตัวชี้วัด ๖.๒ การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์

กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา จึงมีความจำเป็นต้องจัดทำ  
แผนปรับปรุงประสิทธิภาพการดำเนินงานทุนหมุนเวียนของกองทุนส่งเสริมการเผยแผ่พระพุทธศาสนาเฉลิม  
พระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) เพื่อเพิ่มประสิทธิภาพระบบการบริหารงานกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ให้สามารถตอบสนองได้อย่างมีประสิทธิผลทั้งในเชิงปริมาณและคุณภาพ โดยเพิ่มประสิทธิภาพ ในการปฏิบัติงานตามภารกิจ ให้สอดคล้องกับวัตถุประสงค์  
ในการจัดตั้งกองทุนต่อไป

**๓. สภาพทั่วไปของทุนหมุนเวียน**

**๓.๑ วัตถุประสงค์ของการจัดตั้งกองทุนฯ**

๑. เพื่อเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงเจริญพระชนมพรรษา ๘๐ พรรษา

๒. เพื่อใช้ดอกผลของเงินทุนในการบริหารจัดการส่งเสริมให้พระสงฆ์และพุทธบริษัทไปประกอบศาสนกิจ ณ สังเวชนียสถาน ๔ ตำบล เพื่อประโยชน์ในการเผยแผ่พระพุทธศาสนา โดยเฉพาะพระคุณเจ้าผู้ประกอบ  
คุณงามความดีต่อประเทศชาติ เพื่อให้เป็นรางวัลชีวิตและเพื่อใช้เงินต้นในกรณีจำเป็น

๓. เพื่อสร้างความสมัครสมานสามัคคีให้กับคนในชาติ ให้เกิดความรู้สึกว่าได้รับการสนับสนุนจากรัฐ อย่างเสมอภาค โดยไม่เลือกลัทธิศาสนา หากแต่ทุกศาสนามีสิทธิได้รับการดูแลอย่างทัดเทียมกัน

๔. เพื่อเป็นการน้อมฯ รับสนองต่อพระราชปณิธาน พระบาทสมเด็จพระเจ้าอยู่หัว ที่ทรงมีพระเมตตา   
ในการสถาปนาจัดตั้งกองทุนเผยแผ่พระธรรมในพระพุทธศาสนาตามพระราชประสงค์เฉลิมพระเกียรติในวโรกาสทรงเจริญพระชนมพรรษา ๗๒ พรรษา

๕. สนับสนุนการดำเนินการในกิจกรรมการเผยแผ่พระพุทธศาสนา

**๓.๒ จุดเด่น และลักษณะการดำเนินงาน**

กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษาเป็นกองทุนที่คณะรัฐมนตรีมี  
มติให้จัดขึ้นในกรมการศาสนา กระทรวงวัฒนธรรม ในปีงบประมาณ ๒๕๕๑ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงเจริญพระชนมพรรษา ๘๐ พรรษา โดยมีภารกิจหลักเพื่อส่งเสริมสนับสนุน  
การดำเนินกิจกรรมการเผยแผ่พระพุทธศาสนา รวมถึงส่งเสริมสนับสนุนพระสงฆ์และพุทธศาสนิกชนไปประกอบศาสนกิจ ณ สังเวชนียสถาน

***จุดเด่นของกองทุนนี้ คือ เป็นกองทุนที่ได้รับงบประมาณสนับสนุนจากรัฐบาล มุ่งเน้นเผยแผ่พระพุทธศาสนาเพื่อเฉลิมพระเกียรติเป็นภารกิจสำคัญ***

**ลักษณะการดำเนินงาน**

อาศัยอำนาจตามระเบียบกรมการศาสนา ว่าด้วยกองทุนส่งเสริมการเผยแผ่พระพุทธศาสนา  
เฉลิมพระเกียรติ ๘๐ พรรษา พ.ศ. ๒๕๕๑ และพระราชบัญญัติการบริหารทุนหมุนเวียน พ.ศ. ๒๕๕๘  
 ในการบริหารจัดการกองทุนจึงได้กำหนดให้อยู่ในรูปคณะกรรมการบริหารกองทุน เรียกว่า “คณะกรรมการบริหารทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา” โดยในปัจจุบันคณะกรรมการบริหารทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา   
ตามคำสั่งกรมการศาสนา ที่ ๒๓๓/๒๕๖๒ ลงวันที่ ๑๙ กรกฎาคม ๒๕๖๒ ประกอบด้วย

อธิบดีกรมการศาสนา เป็นประธานกรรมการ

พระเทพปวรเมธี (ประสิทธิ์ พฺรหฺมรํสี) นายสุเทพเกษมพรมณี เป็นผู้ทรงคุณวุฒิ

ผู้แทนสำนักงบประมาณ ผู้แทนสำนักงานคณะกรรมการกฤษฎีกา ผู้แทนกระทรวงการคลัง เป็นกรรมการ

ผู้อำนวยสำนักพัฒนาคุณธรรมจริยธรรม เป็นกรรมการและเลขานุการ

|  |  |
| --- | --- |
| **ภาพที่ ๑** | **แผนภูมิโครงสร้างและอัตรากำลังกลุ่มงานกองทุนส่งเสริมการเผยแผ่พระพุทธศาสนาเฉลิม พระเกียรติ ๘๐ พรรษา** |

**กรมการศาสนา**

**คณะกรรมการบริหารเงินทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (๗ คน)**

อธิบดีกรมการศาสนา เป็นประธานกรรมการ

ผู้อำนวยการสำนักพัฒนาคุณธรรมจริยธรรม เป็นกรรมการและเลขานุการ

**กลุ่มตรวจสอบภายใน**

**สำนักพัฒนาคุณธรรมจริยธรรม**

**กลุ่มงานกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**คณะอนุกรรมการกลั่นกรองแผนงานโครงการและกิจกรรม (๑๓ คน)**

ผู้อำนวยการสำนักพัฒนาคุณธรรมจริยธรรม เป็นประธานกรรมการ

นักวิชาการศาสนาชำนาญการพิเศษ เป็นกรรมการและเลขานุการ

**งานนโยบายและแผน**

อัตรากำลัง :

- ข้าราชการ ๑ อัตรา

- พนักงานกองทุนฯ ๑ อัตรา

รวม ๒ อัตรา

**งานการเงินและบัญชี**

อัตรากำลัง :

- พนักงานกองทุนฯ ๑ อัตรา

รวม ๑ อัตรา

**งานบริหารและกฎหมาย**

อัตรากำลัง :

- ข้าราชการ ๑ อัตรา

- พนักงานกองทุนฯ ๑ อัตรา

รวม ๒ อัตรา

**๓.๓ รายได้และค่าใช้จ่ายของกองทุน**

**ที่มาของเงินกองทุนและทรัพย์สิน** ดังนี้

1. เงินอุดหนุนที่รัฐบาลจัดสรรให้จากงบประมาณรายจ่ายประจำปี

2. เงินหรือทรัพย์สินที่มีผู้มอบให้

3. เงินรายได้อื่น ๆ เช่น ดอกผลและรายได้ของกองทุน

**เงินกองทุนให้นำไปใช้จ่ายได้ตามวัตถุประสงค์** ดังนี้

๑. เป็นค่าใช้จ่ายดำเนินงานและบริหารกองทุน

๒. ค่าใช้จ่ายอื่นที่เกี่ยวกับหรือเกี่ยวเนื่องกับการจัดกิจกรรมกองทุนตามที่คณะกรรมการกำหนด

กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ได้เริ่มจัดตั้งและดำเนินการตั้งแต่ปีงบประมาณ พ.ศ. ๒๕๕๑ โดยในระยะเริ่มแรกได้รับเงินจัดสรรจัดรัฐบาลเป็นเงินทุนประเดิม (เงินต้น) จำนวน ๔๐,๐๐๐,๐๐๐ บาท และมีเงินรายได้อื่นๆ คือ ดอกเบี้ยรับ (บัญชีออมทรัพย์และฝากประจำ) หลังจากนั้นในทุกปีกองทุนฯ จะได้รับงบประมาณจัดสรรจากรัฐบาลจนกระทั่งในปีงบประมาณ พ.ศ. ๒๕๕๔ – ๒๕๕๖ กองทุนฯ   
ไม่ได้รับการจัดสรรงบประมาณ เนื่องจากในปีที่ผ่านกองทุนฯ มีอัตราการใช้จ่ายงบประมาณเพียงเล็กน้อย และในปีงบประมาณ พ.ศ. ๒๕๕๗ กองทุนฯ ได้รับการจัดสรรงบประมาณอีกครั้ง จำนวน ๒๐,๐๐๐,๐๐๐ บาท ซึ่งตั้งแต่นั้นมากองทุนฯ ได้รับการจัดสรรงบประมาณเรื่อยมาจนถึงปัจจุบัน และตั้งแต่ปีงบประมาณ พ.ศ. 2561 กองทุนฯ   
ได้นำบัญชีเงินฝากทั้ง 2 บัญชี (บัญชีออมทรัพย์และฝากประจำ) เข้าฝากกระทรวงการคลัง กองทุนฯ จึงไม่มีเงินรายได้อื่นๆ นอกจากเงินงบประมาณที่ได้รับการจัดสรรจากรัฐบาล

|  |  |  |  |  |  |
| --- | --- | --- | --- | --- | --- |
| **ตารางที่ ๑** | **แสดงรายละเอียดงบประมาณกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ตั้งแต่ปีงบประมาณ พ.ศ. ๒๕๕๑ – ๒๕๖๓** | | | | |
| **ปีงบประมาณ พ.ศ.** | **เงินงบประมาณที่ได้รับการจัดสรรจากงบประมาณแผ่นดิน** | **รายได้อื่น**  **(ดอกเบี้ย)** | **การใช้จ่าย** | **เงินคงเหลือ**  **ณ ๓๐ ก.ย. ของทุกปี** | **หมายเหตุ** |
| ๒๕๕๑ | ๔๐ ล้าน | - | - | ๔๐,๐๐๐,๐๐๐ |  |
| ๒๕๕๒ | ๗๖ ล้าน | ๕๙๙,๐๓๕.๑๓ | - | ๑๑๖,๕๙๙,๐๓๕.๑๓ |  |
| ๒๕๕๓ | ๒๘ ล้าน | ๒๙๒,๘๑๓.๗๐ | ๒,๑๗๒,๐๙๒.๗๕ | ๑๔๒,๗๑๙,๗๕๖.๐๘ |  |
| ๒๕๕๔ | ไม่ได้ขอรับงบประมาณ | ๔๙๑,๓๒๙.๖๖ | ๒,๘๒๖,๙๑๕.๘๕ | ๑๔๐,๓๘๔,๑๖๙.๘๙ | เนื่องจากปีที่ผ่านมีอัตราการใช้จ่ายงบประมาณเพียงเล็กน้อย |
| ๒๕๕๕ | ไม่ได้ขอรับงบประมาณ | ๘๔๔,๘๓๔.๕๑ | ๔๓,๙๓๕,๙๕๙.๕๓ | ๙๗,๒๙๓,๐๔๔.๘๗ |
| ๒๕๕๖ | ไม่ได้ขอรับงบประมาณ | ๘๑๑,๙๙๙.๖๙ | ๔๙,๑๔๙,๐๒๐.๒๕ | ๔๘,๙๕๖,๐๒๔.๓๑ |
| ๒๕๕๗ | ๒๐ ล้าน | ๖๗๔,๔๐๘.๔๙ | ๒๙,๑๘๖,๓๙๕.๐๙ | ๔๐,๔๔๔,๐๓๗.๗๑ |  |
| ๒๕๕๘ | ๓๐ ล้าน | ๔๔๗,๕๐๖.๙๘ | ๒๘,๕๑๖,๙๑๒.๙๕ | ๔๒,๓๗๔,๖๓๑.๗๔ |  |
| ๒๕๕๙ | ๓๐ ล้าน | ๓๕๒,๘๒๖.๐๒ | ๓๕,๙๗๖,๘๕๙.๐๒ | ๓๖,๗๕๐.๕๙๘.๗๔ |  |
| ๒๕๖๐ | ๒๐ ล้าน | ๒๔๙,๑๕๕,๔๒ | ๑๘,๓๘๒,๔๕๒.๘๗ | ๒๐,๖๑๗,๓๐๑.๒๙ |  |
| ๒๕๖๑ | ๑๙.๕ ล้าน | ๒๕,๘๙๙.๓๓ | ๒๙,๓๒๑,๙๘๗.๖๖ | ๑๐,๘๒๑,๒๑๒.๙๖ |  |
| ๒๕๖๒ | ๑๗.๖๙ ล้าน | - | ๑๙,๙๔๙,๘๗๔.๙๐ | ๘,๕๖๑,๓๓๘.๐๖ | ไม่มีรายได้อื่น เนื่องจากนำเงินฝากกระทรวงการคลัง |
| ๒๕๖๓ | 22.77 ล้าน | - | 16,625,001.31 | 14,715,336.75 |

สำหรับในปีงบประมาณ พ.ศ. ๒๕๖๓ กองทุนฯ ได้จัดทำแผนปฏิบัติการกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ประจำปีงบประมาณ พ.ศ. ๒๕๖๓ โดยกองทุนฯ ได้รับอนุมัติประมาณการรายจ่ายกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา จำนวน 16,300,700 บาท ประกอบด้วย

๑. งบบุคลากร จำนวน 287,520 บาท

๒. งบดำเนินงาน จำนวน 16,013,180 บาท

|  |  |
| --- | --- |
| **ตารางที่ ๒** | **งบแสดงฐานทางการเงินของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ณ สิ้นปีบัญชี ๒๕5๙ - ๒๕๖๓** |

หน่วย : บาท

|  |  |  |  |  |  |
| --- | --- | --- | --- | --- | --- |
| **งบแสดงฐานะทางการเงิน** | **2559** | **2560** | **2561** | **25๖๒** | **25๖๓** |
| **สินทรัพย์** |  |  |  |  |  |
| **สินทรัพย์หมุนเวียน** |  |  |  |  |  |
| **เงินสดและรายการเทียบเท่าเงินสด** | **36,750,598.74** | **20,617,301.29** | **10,821,232.96** | **8,51,338.06** | 14,715,336.75 |
| **ลูกหนี้ระยะสั้น** | **1,352.550.08** | **1,876,485.29** | **3,630,499.00** | **-** | **-** |
| ลูกหนี้เงินยืมนอกงบประมาณ | 1,311,786.00 | 1,848,160.00 | - | - | - |
| รายได้ค้างรับ | 17,364.08 | 18,210.00 | - | - | - |
| ค้างรับจากกรมบัญชีกลาง | 23,400.00 | 10,115.29 | - | - | - |
| ลูกหนี้การค้า | - | - | - | - | - |
| **รวมสินทรัพย์หมุนเวียน** | **38,103,148.82** | **22,493,786.58** | **14,452,156.96** | **8,561,338.06** | **14,715,336.75** |
| **สินทรัพย์ไม่หมุนเวียน** |  |  |  |  |  |
| **สินค้าคงเหลือ** | **-** | **-** |  |  | **-** |
| **สินทรัพย์ไม่มีตัวตน** | **410,355.08** | **230,721.80** | **70,923.18** | **9,850.02** | **50,003.00** |
| **รวมสินทรัพย์ไม่หมุนเวียน** | **410,355.08** | **230,721.80** | **70,923.18** | 9,850.02 | **50,003.00** |
| **รวมสินทรัพย์** | **38,513,503.90** | **22,724,508.38** | **14,523,080.14** | **8,571,188.08** | **14,765,339.75** |
| **หนี้สินและส่วนของทุน** |  |  |  |  |  |
| **หนี้สินหมุนเวียน** |  |  |  |  |  |
| **เจ้าหนี้ระยะสั้น** | **40,700.00** | **66,047.00** | **1,817,371.00** | **1,500.00** | **17,142.00** |
| เจ้าหนี้การค้า | - | - | - | - | 377,815.15 |
| เงินฝากระยะสั้น (เงินประกันอื่น) | - | - | **849,440.00** | **1,439,834.00** | 849,440.00 |
| **หนี้สินหมุนเวียนอื่น** | **-** | **-** | **-** | **-** | **-** |
| **รวมหนี้สินหมุนเวียน** | **40,700.00** | **66,047.00** | **2,666,811.00** | **1,441,334.00** | **1,244,397.15** |
| **รวมหนี้สิน** | **40,700.00** | **66,047.00** | **2,666,811.00** | **1,441,334.00** | **1,244,397.15** |
| **ส่วนของทุน** |  |  |  |  |  |
| ทุนรับจากงบประมาณ | 40,000,000.00 | 40,000,000.00 | 40,000,000.00 | 40,000,000.00 | 40,000,000.00 |
| รายได้สูง(ต่ำ)กว่าค่าใช้จ่ายสะสมยกมา | -1,527,196.10 | -17,341,538.62 | -28,143,730.86 | -32,870,145.92 | -26,479,057.40 |
| **รวมส่วนของทุน** | 38,513,503.90 | 22,658,461.38 | 11,856,269.14 | 7,129,854.08 | 13,520,942.60 |
| **รวมหนี้สินและส่วนของทุนรวม** | **38,513,503.90** | **22,658,461.38** | **11,856,269.14** | **7,129,854.08** | **13,520,942.60** |

หมายเหตุ : งบการเงินได้รับการรับรองจาก สตง. ถึงปีบัญชี ๒๕๖๓

|  |  |
| --- | --- |
| **ภาพที่ ๒** | **แผนภูมิแสดงสินทรัพย์รวม** |

2559 2560 2561 2562 2563

|  |  |
| --- | --- |
| **ตารางที่ ๓** | **แสดงงบรายได้และค่าใช้จ่ายของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ณ สิ้นปีบัญชี ๒๕5๙ - ๒๕๖๓** |

หน่วย : บาท

|  |  |  |  |  |  |
| --- | --- | --- | --- | --- | --- |
| **งบรายได้-ค่าใช้จ่าย** | **2559** | **2560** | **2561** | **25๖๒** | **25๖๓** |
| **รายได้** |  |  |  |  |  |
| รายได้จากการอุดหนุน-หน่วยงานภาครัฐ | 30,000,000.00 | 20,000,000.00 | 19,500,000.00 | 17,690,000.00 | 22,779,000.00 |
| รายได้ดอกเบี้ยเงินฝากสถาบันการเงิน | 352,826.02 | 249,155.42 | 25,899.33 | - | - |
| รายได้ค่าปรับ | - | - | 1,815,472.00 | - | - |
| รายได้จากการบริจาค | - | - | - | - | - |
| รายได้อื่น | 11,000.00 | 6,320.00 | 42,880.67 | - | - |
| **รวมรายได้** | **30,363,826.02** | **20,255,475.42** | **21,384,252.00** | **17,690,000.00** | **22,779,000.00** |
| **ค่าใช้จ่าย** |  |  |  |  |  |
| **ค่าใช้จ่ายในการดำเนินงาน** |  |  |  |  |  |
| ค่าใช้จ่ายบุคลากร | 209,640.00 | 262,770.00 | 269,609.35 | 255,860.00 | 331,840.00 |
| ค่าตอบแทน | - | - | - | - | 4,200.00 |
| ค่าใช้จ่ายในการฝึกอบรม | 3,431,244.00 | 6,272,431.00 | 2,893,593.00 | 3,905,497.00 | 621,030.50 |
| ค่าใช้สอย | 634,122.81 | 780,228.66 | 689,839.45 | 442,525.70 | 648,295.81 |
| ค่าใช้จ่ายในการเดินทางไปราชการต่างประเทศ | 393,007.00 | 91.255.00 | 101,630.00 | 160,745.40 | 9,490.00 |
| ค่าใช้จ่ายในการเดินทางไปราชการในประเทศ | 16,877,558.86 | 16,378,500.00 | 17,048,519.00 | 11,763,580.00 | 7,892,748.00 |
| ค่าวัสดุ | 182,479.70 | 60,000.00 | 133,696.82 | 49,583.80 | 49,945.00 |
| ค่าเสื่อมราคาและค่าตัดจำหน่าย | 128,544.92 | 179,633.28 | 189,758.62 | 61,073.16 | 9,847.02 |
| ค่าใช้จ่ายจากการอุดหนุนและบริจาค | 12,416,850.00 | 12,045,000.00 | 10,859,800.00 | 5,777,550.00 | 6,442,700.00 |
| ค่าใช้จ่ายอื่น | -60,000.00 | - | - | - | 377,815.15 |
| **รวมค่าใช้จ่าย** | **34,223,447.29** | **36,069,817.94** | **32,186,444.24** | **22,416,415.06** | **16,387,911.48** |
| **รายได้สูง(ต่ำ)กว่าค่าใช้จ่าย** | **-3,859,621.27** | **-15,814,342.52** | **-10,802,192.24** | **-5,726,415.06** | **6,391,088.52** |

หมายเหตุ : งบการเงินได้รับการรับรองจาก สตง. ถึงปีบัญชี ๒๕๖๓

|  |  |
| --- | --- |
| **ภาพที่ ๓** | **แผนภูมิแสดงรายได้ ค่าใช้จ่าย และกำไร (ขาดทุน) สุทธิ** |

**๓.๔ ผลการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ประจำปีงบประมาณ พ.ศ. ๒๕๖๓**

ในปีงบประมาณ พ.ศ. ๒๕๖๓ กองทุนฯ ได้ดำเนินตามบันทึกข้อตกลงการประเมินผลการดำเนินงาน  
ทุนหมุนเวียน ประจำปีบัญชี ๒๕๖๓ ระหว่างกระทรวงการคลัง กับ กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา กรมการศาสนา กระทรวงวัฒนธรรม โดยมีผลการดำเนินงาน ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ตารางที่ ๔** | | | **ผลการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ประจำปีงบประมาณ พ.ศ. 2563** | | | | |
| **เกณฑ์วัดการดำเนินงาน** | | | | | **หน่วยวัด** | **น้ำหนัก (ร้อยละ)** | **ผลการดำเนินงาน** | |
| **คะแนนที่ได้** | **คะแนน**  **ถ่วงน้ำหนัก** |
| **๑. ด้านการเงิน** | | | | |  |  |  |  |
|  | | ไม่มีการกำหนดตัวชี้วัด | | |  |  |  |  |
| **๒. ด้านการสนองประโยชน์ต่อผู้มีส่วนได้ส่วนเสีย** | | | | |  | **15** | **4.8333** | **0.7632** |
| **๒.๑** | | การพัฒนาฐานข้อมูลสารสนเทศเพื่อการประเมินผลลัพธ์และผลกระทบ ของทุนหมุนเวียน | | | ระดับ | ๕ | 4.5000 | **0.2368** |
| **๒.๒** | | ร้อยละความพึงพอใจของผู้มีส่วนได้ส่วนเสีย | | |  | ๑๐ |  |  |
|  | | ๒.๒.๑ | พระสงฆ์และพุทธศาสนิกชนที่เดินทางไปประกอบศาสนกิจ ณ สังเวชนียสถาน ๔ ตำบล ประเทศอินเดีย - เนปาล | | ร้อยละ | ๓.๕ | ๕.๐๐๐๐ | **0.1842** |
|  | | ๒.๒.๒ | ผู้ยื่นคำขอรับการสนับสนุนจากกองทุนฯเพื่อกิจกรรมเผยแผ่พระพุทธศาสนา | | ร้อยละ | ๓.๕ | ๕.๐๐๐๐ | **0.1842** |
|  | | ๒.๒.๓ | ผู้เข้าร่วมโครงการ/กิจกรรมเผยแผ่พระพุทธศาสนาในประเทศ | | ร้อยละ | ๓ | ๕.๐๐๐๐ | **๐.๑๕79** |
| **๒.๓** | | การทดสอบความรู้ของผู้เข้าร่วมโครงการพัฒนาสมรรถนะพระธรรมวิทยากรในการเผยแผ่พระพุทธศาสนา | | | ระดับ | 0 | 0.0000 | **0.0000** |
| **๓. ด้านการปฏิบัติการ** | | | | |  | **45** | **5.0000** | **2.3684** |
| **๓.๑** | | ระดับความสำเร็จของโครงการส่งเสริมพระสงฆ์และพุทธศาสนิกชนไปประกอบศาสนกิจ ณ สังเวชนียสถาน ๔ ตำบล ประเทศอินเดีย-เนปาล ประจำปีบัญชี 2563 | | | ร้อยละ | 25 | 5.๐๐๐๐ | **1.3158** |
| **๓.๒** | | ร้อยละความสำเร็จของการดำเนินงานตามแผนปฏิบัติการ ประจำปีบัญชี 2563 | | | ร้อยละ | ๑๐ | ๕.๐๐๐๐ | **0.5263** |
| **๓.๓** | | ระดับความสำเร็จของการติดตามและประเมินผลกิจกรรมการเผยแผ่พระพุทธศาสนา ประจำปีบัญชี 2563 | | | ระดับ | 10 | 5.๐๐๐๐ | **0.5263** |
| **๔. การบริหารพัฒนาทุนหมุนเวียน** | | | | |  | **๑๕** | **3.4833** | **0.5500** |
| **๔.๑** | | การบริหารความเสี่ยงและการควบคุมภายใน | | | ระดับ | ๕ | **3.3000** | **0.1737** |
| **๔.๒** | | การตรวจสอบภายใน | | | ระดับ | ๕ | **๕.๐๐๐๐** | **0.2632** |
| **๔.๓** | | การบริหารจัดการสารสนเทศ | | | ระดับ | ๕ | **๒.๑๕๐๐** | **0.1132** |
| **๕. การปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง** | | | | |  | **๑๐** | **4.2125** | **0.4434** |
| **๕.๑** | | บทบาทคณะกรรมการบริหารทุนหมุนเวียน | | | ระดับ | ๕ | **5.0000** | **0.2632** |
| **๕.๒** | | การบริหารทรัพยากรบุคคล | | | ระดับ | ๕ | **3.4250** | **0.1803** |
| **๖. การดำเนินงานตามนโยบายรัฐ/กระทรวงการคลัง** | | | | |  | **๑๐** | **2.5925** | **0.2729** |
| **๖.๑** | | การเบิกจ่ายเงินตามแผนการเบิกจ่ายที่ได้รับอนุมัติ | | |  |  |  |  |
|  | | (๑) | ร้อยละการใช้จ่ายงบลงทุนที่เกิดขึ้นจริงเทียบกับ แผนการใช้จ่ายงบลงทุนประจำปีงบประมาณ 2563 | | ร้อยละ | 0 | **0.๐๐๐๐** | **๐.๐0๐๐** |
|  | | (๒) | ร้อยละการใช้แผนงบภาพรวมที่เกิดขึ้นจริงเทียบกับแผนการใช้จ่ายงบภาพรวมประจำปีงบประมาณ 2563 | | ร้อยละ | 5 | **4.1850** | **๐.2203** |
| **๖.๒** | | การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์ | | | ระดับ | ๕ | **๑.๐๐๐๐** | **0.0526** |
|  | |  |  | | น้ำหนัก | 95 | **คะแนนเฉลี่ย** | **4.3979** |

|  |  |
| --- | --- |
| **ตารางที่ ๕** | **ผลการดำเนินงานที่ผ่านมาของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา** |

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **ผลการประเมิน (คะแนน)** | | | | | |
| **2558** | **2559** | **2560** | **2561** | **2562** | **2563** |
| ด้าน 1 การเงิน | - | - | - | - | 4.5857 | - |
| ด้าน 2 ปฏิบัติการ | 2.0499 | 4.3248 | 4.7060 | 4.6700 | 4.2400 | 4.8333 |
| ด้าน 3 การสนองประโยชน์ต่อผู้มีส่วนได้ส่วนเสีย | 4.1600 | 4.8500 | 5.0000 | 5.0000 | 4.3333 | 5.0000 |
| ด้าน 4 ด้านการบริหารพัฒนาทุนหมุนเวียน | 2.2125 | 3.4906 | 3.1750 | 3.4088 | 3.4167 | 3.4833 |
| ด้าน 5 การปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง |  |  |  |  | 3.2438 | 5.0000 |
| ด้าน 6 การดำเนินงานตามนโยบายรัฐ/กระทรวงการคลัง |  |  |  |  | 2.0435 | 2.5925 |
| **คะแนนรวม** | **2.7407** | **4.2456** | **4.3349** | **4.3906** | **3.8598** | **4.3979** |

|  |  |
| --- | --- |
| **ภาพที่ ๔** | **แผนภูมิแสดงผลการดำเนินงานที่ผ่านมาของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา** |

**๔. วิเคราะห์สภาพแวดล้อม (SWOT Analysis)**

ในการจัดทำแผนปรับปรุงประสิทธิภาพการดำเนินงานทุนหมุนเวียนของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา ได้มีการวิเคราะห์ปัจจัยแวดล้อมภายในและภายนอกที่มีผลกระทบต่อการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษาในมุมมอง  
ของ Balance Scorecard ที่กระทรวงการคลังใช้เป็นแนวทางการประเมินผลการดำเนินงานทุนหมุนเวียน ได้แก่   
ด้านการดำเนินงานตามนโยบายรัฐ/กระทรวงการคลัง ซึ่งเป็นด้านที่มีผลการประเมินต่ำกว่าเกณฑ์มาตรฐาน (คะแนนต่ำกว่า 3.0000) โดยสามารถสรุปผลวิเคราะห์ปัจจัยแวดล้อมภายในและภายนอก ดังนี้

**วิเคราะห์ SWOT ด้านการดำเนินงานตามนโยบายรัฐ/กระทรวงการคลัง : การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์**

|  |  |  |
| --- | --- | --- |
| ปัจจัยภายใน | จุดแข็ง (Strength) | จุดอ่อน (Weakness) |
| คณะกรรมการบริหารกองทุนฯ ให้ความสำคัญและเห็นชอบในแผนพัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ของกองทุนฯ | - เจ้าหน้าที่ด้านการเงินของกองทุนฯ ไม่มีอำนาจในการรับ - จ่ายเงินของกองทุนฯ  - กองทุนฯ ยังไม่มีระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ |
| ปัจจัยภายนอก | **โอกาส (Opportunities)** | **อุปสรรค (Threats)** |
| รัฐบาลสนับสนุนการดำเนินงานตามแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment Master Plan) ภายใต้โครงการ e-Payment ภาครัฐ ในการปรับปรุงวิธีปฏิบัติในการรับจ่ายเงินเงินสดและเช็คให้เป็นอิเล็กทรอนิกส์ | - ขั้นตอนการเปิดใช้งานระบบการจ่ายเงินและการรับเงินผ่านระบบอิเล็กทรอนิกส์อยู่นอกเหนือการควบคุมของกองทุนฯ  - ระบบการจ่ายเงินและการรับเงินผ่านระบบอิเล็กทรอนิกส์ของต้นสังกัดยังไม่ครอบคลุมการปฏิบัติงานในทุกด้าน |

**ปัญหา/ประเด็นสำคัญที่ต้องปรับปรุงพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**ด้านการดำเนินงานตามนโยบายรัฐ/กระทรวงการคลัง : การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์**

๑. เจ้าหน้าที่ด้านการเงินของกองทุนฯ ไม่มีอำนาจในการรับ-จ่ายเงินของกองทุนฯ ซึ่งกระบวนการเกี่ยวกับการเงินของกองทุนฯ ต้องดำเนินการโดยกลุ่มการคลัง จากต้นสังกัดเท่านั้น

๒. กองทุนฯ และต้นสังกัดยังไม่มีระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ที่สามารถใช้งานได้สมบูรณ์/ไม่ครอบคลุมการปฏิบัติงานในทุกด้าน

๓. ขั้นตอนการเปิดใช้งานระบบการจ่ายเงินและการรับเงินผ่านระบบอิเล็กทรอนิกส์ของกองทุนฯ ต้องดำเนินการโดยต้นสังกัด จึงอยู่นอกเหนือการควบคุมของกองทุนฯ

|  |  |
| --- | --- |
| **ตารางที่ ๖** | **เปรียบเทียบผลการประเมินผลการดำเนินงานของกองทุนส่งเสริมการเผยแผ่พระพุทธศาสนา เฉลิมพระเกียรติ ๘๐ พรรษา ประจำปีบัญชี ๒๕๖๒ - ๒๕๖๓** |

| **เกณฑ์วัดการดำเนินงาน** | | | **ผลการดำเนินงาน** | | **ผลเปรียบเทียบกับปีที่ผ่านมา** | **เปรียบเทียบ**  **ค่าเป้าหมาย** |
| --- | --- | --- | --- | --- | --- | --- |
| **ปี ๒๕๖๒** | **ปี ๒๕๖๓** |
| **๑. ด้านการเงิน** | | | **๔.๕๘๕๗** | - | ไม่สามารถเปรียบเทียบได้ | ไม่สามารถเปรียบเทียบได้ |
| **๑.๑** | ร้อยละของจำนวนเงินที่กองทุนฯ ให้การสนับสนุนกิจกรรมการเผยแผ่ทางพระพุทธศาสนา | | ๔.๕๘๕๗ | - |  |  |
| **๒. ด้านการสนองประโยชน์ต่อผู้มีส่วนได้ส่วนเสีย** | | | **๔.๒๔๐๐** | 4.8333 | สูงกว่า | สูงกว่า |
| **๒.๑** | การจัดทำรายงานวิเคราะห์ผู้ใช้บริการหลักและผู้มีส่วนได้ส่วนเสียทั้งทางตรงและทางอ้อมของทุนหมุนเวียน (ตัวชี้วัดร่วม) | | ๒.๐๐๐๐ | - | ไม่สามารถเปรียบเทียบได้ | ไม่สามารถเปรียบเทียบได้ |
|  | การพัฒนาฐานข้อมูลสารสนเทศเพื่อการประเมินผลลัพธ์และผลกระทบ  ของทุนหมุนเวียน | | - | 4.5000 | ไม่สามารถเปรียบเทียบได้ | สูงกว่า |
| **๒.๒** | ร้อยละความพึงพอใจของผู้มีส่วนได้ส่วนเสีย | |  |  |  |  |
|  | ๒.๒.๑ | พระสงฆ์และพุทธศาสนิกชนที่เดินทางไปประกอบศาสนกิจ ณ สังเวชนียสถาน ๔ ตำบล ประเทศอินเดีย - เนปาล | ๕.๐๐๐๐ | 5.0000 | เท่าเดิม | สูงกว่า |
|  | ๒.๒.๒ | ผู้ยื่นคำขอรับการสนับสนุนจากกองทุนฯเพื่อกิจกรรมเผยแผ่พระพุทธศาสนา | ๕.๐๐๐๐ | 5.0000 | เท่าเดิม | สูงกว่า |
|  | ๒.๒.๓ | ผู้เข้าร่วมโครงการ/กิจกรรมเผยแผ่พระพุทธศาสนาในประเทศ | ๕.๐๐๐๐ | 5.0000 | เท่าเดิม | สูงกว่า |
| **๒.๓** | การทดสอบความรู้จากผู้เข้ารับการอบรมของกองทุนฯ | |  |  |  |  |
|  | **๒.๓.๑** | โครงการพัฒนาสมรรถนะพระธรรมวิทยากรในการเผยแผ่พระพุทธศาสนา | ๕.๐๐๐๐ | - | ไม่สามารถเปรียบเทียบได้ | ไม่สามารถเปรียบเทียบได้ |
|  | **๒.๓.๒** | โครงการส่งเสริมคุณธรรมพื้นฐานในสถานศึกษา | ๔.๒๐๐๐ | - | ไม่สามารถเปรียบเทียบได้ | ไม่สามารถเปรียบเทียบได้ |
| **๓. ด้านการปฏิบัติการ** | | | **๔.๓๓๓๓** | 5.0000 | สูงกว่า | สูงกว่า |
| **๓.๑** | ระดับความสำเร็จของโครงการส่งเสริมพระสงฆ์และพุทธศาสนิกชนไปประกอบศาสนกิจ ณ สังเวชนียสถาน ๔ ตำบล ประเทศอินเดีย-เนปาล ประจำปีบัญชี ๒๕๖๓ | | ๔.๐๐๐๐ | 5.0000 | สูงกว่า | สูงกว่า |
| **๓.๒** | ร้อยละความสำเร็จของการดำเนินงานตามแผนปฏิบัติการ ประจำปีบัญชี ๒๕๖๓ | | ๕.๐๐๐๐ | 5.0000 | เท่าเดิม | สูงกว่า |
| **๓.๓** | ระดับความสำเร็จของการติดตามและประเมินผลกิจกรรมการเผยแผ่พระพุทธศาสนา ประจำปีบัญชี ๒๕๖๓ | | ๔.๐๐๐๐ | 5.0000 | สูงกว่า | สูงกว่า |
| **๓.๔** | ระดับความสำเร็จของการติดตามและเผยแพร่ผลงานการเผยแผ่พระพุทธศาสนาของพระสงฆ์เครือข่ายกองทุนฯ | | ๔.๐๐๐๐ | - | ไม่สามารถเปรียบเทียบได้ | ไม่สามารถเปรียบเทียบได้ |
| **๔. การบริหารพัฒนาทุนหมุนเวียน** | | | **๓.๔๑๖๗** | 3.4833 | สูงกว่า | สูงกว่า |
| **๔.๑** | การบริหารความเสี่ยงและการควบคุมภายใน | | ๓.๑๐๐๐ | 3.3000 | สูงกว่า | สูงกว่า |
| **๔.๒** | การตรวจสอบภายใน | | ๕.๐๐๐๐ | 5.0000 | เท่าเดิม | สูงกว่า |
| **๔.๓** | การบริหารจัดการสารสนเทศ | | ๒.๑๕๐๐ | 2.1500 | เท่าเดิม | ต่ำกว่า |
| **๕. การปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง** | | | **๓.๒๔๓๘** | 4.2125 | สูงกว่า | สูงกว่า |
| **๕.๑** | บทบาทคณะกรรมการบริหารทุนหมุนเวียน | | ๓.๗๐๐๐ | 5.0000 | สูงกว่า | สูงกว่า |
| **๕.๒** | การบริหารทรัพยากรบุคคล | | ๒.๗๘๗๕ | 3.4250 | สูงกว่า | ต่ำกว่า |
| **๖. การดำเนินงานตามนโยบายรัฐ/กระทรวงการคลัง** | | | **๒.๐๔๓๕** |  |  | ต่ำกว่า |
| **๖.๑** | การเบิกจ่ายเงินตามแผนการเบิกจ่ายที่ได้รับอนุมัติ | | ๓.๑๔๕๐ |  | มากกว่า | สูงกว่า |
| **๖.๒** | การรายงานทางการเงิน | | - |  |  |  |
|  | (๑) | - การนำเข้าข้อมูล | ๑.๐๐๐๐ | - | ไม่สามารถเปรียบเทียบได้ | ไม่สามารถเปรียบเทียบได้ |
|  |  | - ร้อยละการใช้จ่ายงบลงทุนที่เกิดขึ้นจริงเทียบกับ  แผนการใช้จ่ายงบลงทุนประจำปีงบประมาณ 2563 | - | - |
|  | (๒) | - การบันทึกรายงานการรับและการใช้จ่ายเงินฯ งวดสิ้นปีบัญชี ๒๕๖๒ | ๕.๐๐๐๐ | - | ไม่สามารถเปรียบเทียบได้ | สูงกว่า |
|  |  | - ร้อยละการใช้แผนงบภาพรวมที่เกิดขึ้นจริงเทียบกับแผนการใช้จ่ายงบภาพรวมประจำปีงบประมาณ 2563 | - | 4.1850 | สูงกว่า |
| **๖.๓** | การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์ | | ๑.๐๐๐๐ | ๑.๐๐๐๐ | เท่าเดิม | ต่ำกว่า |

**๕. แนวทางการปรับปรุงและพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕)**

**๕.๑ การกำหนดยุทธศาสตร์ (Formulate Strategies) ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

**วิสัยทัศน์**

ส่งเสริมและพัฒนาการเผยแผ่พระพุทธศาสนาให้มีคุณภาพทั้งในประเทศและต่างประเทศ

**พันธกิจ**

๑. ส่งเสริมสนับสนุนและพัฒนาการดำเนินกิจกรรมเผยแผ่พระพุทธศาสนา

๒. ส่งเสริมสนับสนุนพระสงฆ์และพุทธศาสนิกชนไปประกอบศาสนกิจ ณ สังเวชนียสถาน

**เป้าประสงค์/เป้าหมายหลัก**

๑. ส่งเสริมและสนับสนุนให้พุทธศาสนิกชนได้เรียนรู้หลักธรรมทางพระพุทธศาสนาและนำไปพัฒนาคุณภาพชีวิต

๒. ส่งเสริมสนับสนุนและพัฒนาศักยภาพภาคีเครือข่ายทั้งในประเทศและต่างประเทศให้ทำหน้าที่เผยแผ่พระพุทธศาสนาอย่างมีประสิทธิภาพ

๓. ส่งเสริมและสนับสนุนให้พระสงฆ์และพุทธศาสนิกชนไปประกอบศาสนกิจ ณ สังเวชนียสถาน ๔ ตำบล

๔. พัฒนาระบบการบริหารจัดการในการเผยแผ่พระพุทธศาสนาให้มีประสิทธิภาพ

๕. ส่งเสริม สนับสนุนการสร้างองค์ความรู้และผลิตสื่อสร้างสรรค์เกี่ยวกับพระพุทธศาสนาเพื่อใช้เป็นเครื่องมือในการเผยแผ่หลักธรรมทางพระพุทธศาสนาแก่ประชาชนทุกกลุ่มวัย

**ยุทธศาสตร์ (Strategy)**

๑. การส่งเสริมและพัฒนาศักยภาพการเผยแผ่พระพุทธศาสนาของพระสงฆ์ องค์กรภาคีเครือข่าย  
ทั้งในประเทศและต่างประเทศ

๒. การพัฒนาระบบการบริหารจัดการในการเผยแผ่พระพุทธศาสนาให้มีประสิทธิภาพทั้งในประเทศและต่างประเทศ

**กลยุทธ์ภายใต้ยุทธศาสตร์ที่ ๑**

กลยุทธ์ที่ ๑.๑ : พัฒนาสมรรถนะพระสงฆ์ บุคลากรทางศาสนา ในการเผยแผ่หลักธรรมทางศาสนา

กลยุทธ์ที่ ๑.๒ : ส่งเสริม สนับสนุนการมีส่วนร่วมของภาคคณะสงฆ์ หน่วยงานทุกภาคส่วนให้เป็นภาคีเครือข่ายในการเผยแผ่พระพุทธศาสนา

กลยุทธ์ที่ ๑.๓ : ส่งเสริมให้พระสงฆ์และพุทธศาสนิกชนได้เรียนรู้หลักธรรมทางศาสนาผ่านกิจกรรม   
การไปประกอบศาสนกิจ ณ สังเวชนียสถาน ๔ ตำบล

**กลยุทธ์ภายใต้ยุทธศาสตร์ที่ ๒**

กลยุทธ์ที่ ๒.๑ : จัดระบบการดำเนินงานด้านการเผยแผ่พระพุทธศาสนาที่มีประสิทธิภาพและสอดคล้องกับสถานการณ์ปัจจุบัน

กลยุทธ์ที่ ๒.๒ : ส่งเสริมและสนับสนุนสร้างสรรค์ องค์ความรู้และนวัตกรรมในการเผยเผยแผ่พระพุทธศาสนา

กลยุทธ์ที่ ๒.๓ : นำระบบสารสนเทศมาพัฒนาประสิทธิภาพในการดำเนินงานบริหารจัดการกองทุนฯ และการเผยแผ่พระพุทธศาสนาทั้งในประเทศและต่างประเทศ

กลยุทธ์ที่ ๒.๔ : ส่งเสริมและพัฒนาระบบบริหารจัดการทรัพยากรบุคคลของกองทุนฯ ให้มีประสิทธิภาพ

**๕.๒ ยุทธศาสตร์การปรับปรุงและพัฒนาประสิทธิภาพการดำเนินงานของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา**

จากการวิเคราะห์สภาพแวดล้อม (SWOT) และสรุปปัญหา/ประเด็นสำคัญที่ส่งผลให้กองทุนฯ   
ต้องปรับปรุงพัฒนาประสิทธิภาพการดำเนินงาน กองทุนฯ ได้นำมาพิจารณาเพื่อจัดทำแผนปรับปรุงประสิทธิภาพการดำเนินงานทุนหมุนเวียน ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา   
โดยยุทธศาสตร์การปรับปรุงและพัฒนาประสิทธิภาพการดำเนินงานของกองทุนฯ ตามหลักเกณฑ์การจัดทำ  
แผนฟื้นฟู แผนปรับปรุงประสิทธิภาพการดำเนินงานทุนหมุนเวียน ประกอบด้วย ๑ ยุทธศาสตร์ โดยมี ๑ แผนงาน  
 ๒ โครงการ/กิจกรรม ดังนี้

**ยุทธศาสตร์ด้านการดำเนินงานตามนโยบายรัฐ/กระทรวงการคลัง**

**แผนงาน : การพัฒนาและเพิ่มระดับการดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์**

๑. โครงการพัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์  
ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา

๒. โครงการเพิ่มระดับการดำเนินการตามแผนพัฒนาระบบการจ่ายเงินและการรับเงิน  
ของทุนหมุนเวียนผ่านระบบอิเล็กทรอนิกส์ของกองทุนส่งเสริมการเผยแผ่พระพุทธศาสนาเฉลิมพระเกียรติ   
๘๐ พรรษา

**๖. แผนการดำเนินงาน (Work Plan)**

**แผนปฏิบัติการปรับปรุงประสิทธิภาพการดำเนินงานทุนหมุนเวียน กองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา (มิถุนายน ๒๕๖๔ – ๓๐ กันยายน ๒๕๖๕) ด้านการดำเนินงานตามนโยบายรัฐ/กระทรวงการคลัง**

**แผนงาน : การพัฒนาและเพิ่มระดับการดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์**

**เป้าหมาย :** กองทุนฯ สามารถจ่ายเงินและรับเงินผ่านระบบอิเล็กทรอนิกส์ของกองทุนฯ ครบถ้วนทุกกิจกรรมการรับ - จ่าย

**ตัวชี้วัด :** ผลการดำเนินงานด้านการดำเนินงานตามนโยบายรัฐ/กระทรวงการคลัง (การดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์)   
เกณฑ์มาตรฐานการประเมินผล (คะแนน ๓.๐๐๐๐)

**ปัจจัยความสำเร็จของแผนงาน :** การพัฒนาและเพิ่มระดับการจ่ายเงินและรับเงินผ่านระบบอิเล็กทรอนิกส์ของกองทุนฯ

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **แผนงาน/โครงการ/กิจกรรม** | **ระยะเวลาดำเนินการ** | | | | | | | | | | | | | | | | | **เป้าหมาย/ตัวชี้วัด** | **ผู้รับผิดชอบ** | **งบประมาณ** |
| **ปีบัญชี ๒๕๖๔** | | | | | **ปีบัญชี ๒๕๖๕** | | | | | | | | | | | |
| พค | มิย | กค | สค | กย | ตค | พย | ธค | มค | กพ | มีค | เมย | พค | มิย | กค | สค | กย |
| **แผนงาน : การพัฒนาและเพิ่มระดับการดำเนินการตามแผนพัฒนาระบบการจ่ายเงิน และการรับเงินของทุนหมุนเวียนผ่านระบบอิเล็กทรอนิกส์** | | | | | | | | | | | | | | | | | | | | | |
| **โครงการพัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา** | | | | | | | | | | | | | | | | | | | | | |
| - สรุปประเด็นปัญหาและทบทวนการดำเนินงานตามแผนพัฒนาระบบการจ่ายเงินและการรับเงินผ่านระบบอิเล็กทรอนิกส์ของกองทุนฯ |  |  |  |  |  |  |  |  |  |  |  |  |  |  |  |  |  | - รายงานสรุปประเด็นปัญหาและทบทวนการดำเนินงานตามแผนพัฒนาระบบการจ่ายเงินและการรับเงินผ่านระบบอิเล็กทรอนิกส์ของกองทุนฯ จำนวน ๑ ฉบับ | กลุ่มงานกองทุนฯ และ  กลุ่มการคลัง | - |
| - ดำเนินการปรับปรุง/พัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ของกองทุนฯ |  |  |  |  |  |  |  |  |  |  |  |  |  |  |  |  |  | - การเปิดใช้บริการธุรกรรมทางเงินผ่านระบบอิเล็กทรอนิกส์ของกองทุนฯ จำนวน ๒ ด้าน (ด้านการจ่ายเงินและด้านการรับเงิน) | กลุ่มงานกองทุน ฯและ  กลุ่มการคลัง | - |
| **โครงการเพิ่มระดับการดำเนินการตามแผนพัฒนาระบบการจ่ายเงินและการรับเงินของทุนหมุนเวียนผ่านระบบอิเล็กทรอนิกส์ของกองทุนส่งเสริมการเผยแผ่พระพุทธศาสนาเฉลิมพระเกียรติ ๘๐ พรรษา** | | | | | | | | | | | | | | | | | | | | | |
| - ส่งเสริมและสนับสนุนการดำเนินการจ่ายเงินและการรับเงินของกองทุนฯ ผ่านระบบอิเล็กทรอนิกส์ |  |  |  |  |  |  |  |  |  |  |  |  |  |  |  |  |  | - การจ่ายเงินและรับเงินผ่านระบบอิเล็กทรอนิกส์ของกองทุนฯ ได้ร้อยละ ๑๐๐ ของกิจกรรมการรับ - จ่ายทั้งหมด | กลุ่มงานกองทุน ฯและ  กลุ่มการคลัง | - |